ગ્લાયકોલિક ઍસિડ પીલ ટ્રીટમેન્ટ આજકાલ યુવતીઓમાં ફેવરિટ છે, કારણ કે આ ટ્રીટમેન્ટ ખાસ કરીને ચહેરા પરની કરચલી અને ઍક્ને દૂર કરવા માટે છે. મેહઝબીન જે આ ફીલ્ડમાં છેલ્લાં પચીસ વર્ષથી છે અને જે એક કૉસ્મેટોલૉજિસ્ટ અને ટ્રાઇકોલૉજિસ્ટ છે તેમનું કહેવું છે કે આ પીલમાં આલ્ફા હાઇડ્રોક્સિલ નામનું નૅચરલ તત્વ છે. ગ્લાયકોલિક ઍસિડ આમ તો શુગરકેન અને ફ્રૂટ ઍસિડમાંથી બનાવવામાં આવે છે અને એ એક ફ્રૂટ ઍસિડ છે. જ્યારે લગાડવામાં આવે ત્યારે એ ત્વચા પરનો ગ્લુ એટલે કે ત્વચા પરની જૂની અને રફ એટલે કે ત્વચાની ઉપરની લેયર દૂર કરે છે અને જ્યારે ત્વચા પરની જૂની લેયર નીકળી જાય છે ત્યારે એક નવી ત્વચા ધ્યાનમાં આવે છે જે ડૅમેજ વગરની છે અને ચહેરાને એક નવો લુક મળે છે.